Die nasionale vlag van Broenei is op 29 September 1959 amptelik in gebruik geneem. Die vlag vertoon twee parallelogramme in wit bo en swart onder van die skilhoek na onder in die wapperkant op ’n geel baan. In die middel is embleem van Broenei in rooi. Die geel stel die Sultan van Broenei voor. In Suidoos-Asië is geel tradisioneel die koninklike kleur en die koninklike standaarde van Maleisië en Thailand, asook die vlag van Sarawak en die presidensiële vlag van Indonesië gebruik ’n geel baan. Die embleem bestaan uit ’n sekelmaan (wat Islam voorstel) wat met ’n sambreel (wat monargie voorstel) saamgesmelt is saam met twee hande weerskante wat opwaarts wys (wat die welwillendheid van die regering voorstel). Onder die sekelmaan is ’n lint. Op die sekelmaan en lint is Arabiese inskripsie wat vertaal word na Staat van Broenei, Woning van vrede en Broenei se leuse Altyd in diens met God se leiding. Die swart en wit parallelogramme stel Broenei se hoofministers voor. Die vlag in sy huidige vorm, behalwe vir die embleem, is sedert 1906 in gebruik toe Broenei ’n Britse protektoraat geword het na die ondertekening van ’n ooreenkoms tussen Broenei en Groot-Brittanje.